CELEX: 31996D0581
Language: bg
Date: 1996-06-24 00:00:00
Title: Решение на Комисията от 24 юни 1996 година относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с продукти от геотекстил (Текст от значение за ЕИП)

13/ 19
            
            
               BG
            
            
               Официален вестник на Европейския съюз
            
            
               265
            
         31996D0581
   
               L 254/59
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 24 юни 1996 година
   относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с продукти от геотекстил
   (Текст от значение за ЕИП)
   (96/581/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2) и по-специално член 13, параграф 4 от нея,
   като има предвид, че Комисията трябва да избере измежду двете процедури съгласно член 13, параграф 3 от Директива 89/106/ЕИО за удостоверяване съответствието на даден продукт, „най-малко обременителната процедура съвместима с изискванията за безопасност“; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране;
   като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;
   като има предвид, че двете процедури предвидени в член 13, параграф 3, са описани в подробности в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това че приложение III дава предпочитание на определени системи;
   като има предвид, че процедурата, упомената в буква а) от член 13, параграф 3 отговаря на системите, посочени в първата възможност, без постоянен надзор, и втората и третата възможности от (ii) от раздел 2, приложение III, а процедурата упомената в буква б) от член 13, параграф 3 отговаря на системите, посочени в (i) от раздел 2, приложение III, и в първата възможност, с постоянен надзор, от (ii) от раздел 2, приложение III;
   като има предвид, че мерките, предвидени в настоящото решение са в съответствие със становището на Постоянния комитет по строителство,
   ПРИЕ НАСТОЯЩОТО РЕШЕНИЕ:
   Член 1
   Съответствието на продуктите и групите продукти, посочени в приложение I, се удостоверява чрез процедура, при която единствено производителят носи отговорност за система за фабричен производствен контрол, която гарантира, че продуктът е в съответствие със съответните технически спецификации.
   Член 2
   Съответствието на продуктите, посочени в приложение II се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 3
   Процедурата за удостоверяване на съответствие съгласно приложение III се посочва в мандатите за хармонизирани стандарти.
   Член 4
   Адресати на настоящото решение са държавите-членки.
   
      Съставено в Брюксел на 24 юни 1996 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11. 2. 1989 г., стр. 12.
   
      (2)  ОВ L 220, 31. 8. 1993 г., стр. 1.
   ПРИЛОЖЕНИЕ I
   ПРОДУКТИ ОТ ГЕОТЕКСТИЛ
   
               —
            
            
               Геосинтетика (мембрани и текстил), геокомпозити, георешетки, геомембрани и геомрежи, използвани във всички строежи:
               
                           —
                        
                        
                           като отделящ слой.
                        
                     
         ПРИЛОЖЕНИЕ II
   ПРОДУКТИ ОТ ГЕОТЕКСТИЛ
   
               —
            
            
               Геосинтетика (мембрани и текстил), геокомпозити, георешетки, геомембрани и геомрежи, използвани при пътища, ж.п. линии, фундаменти и стени, дренажни мрежи, контрол на ерозията, резервоари и язовири, канали, тунели и подземни конструкции, депониране или задържане на течни отпадъци, за съхраняване на твърди отпадъци или депониране на отпадъци:
               
                           —
                        
                        
                           като течни или газови прегради,
                        
                     
                           —
                        
                        
                           като защитен пласт,
                        
                     
                           —
                        
                        
                           за дренаж и филтрация,
                        
                     
                           —
                        
                        
                           за армировка.
                        
                     
         ПРИЛОЖЕНИЕ III
   ГРУПА ПРОДУКТИ
   ПРОДУКТИ ОТ ГЕОТЕКСТИЛ (1/2)
   
      Системи за удостоверяване на съответствие
   
   За изредените по-долу продукти и тяхното предназначение, CEN/CENELEC се изисква да определят следната система(и) за удостоверяване на съответствието в съответните хармонизирани стандарти:
   
               Продукт(и)
            
            
               Предназначение
            
            
               Ниво(а) или клас(ове)
               (огнеустойчивост)
            
            
               Система(и) за удостоверяване на съответствие
            
         
               Геосинтетика (мембрани и текстил), геотекстил, геокомпозити, георешетки, геомембрани и геомрежи, използвани като:
               
                           —
                        
                        
                           като течни или газови прегради,
                        
                     
                           —
                        
                        
                           като защитен пласт,
                        
                     
                           —
                        
                        
                           за дренаж и/или филтрация,
                        
                     
                           —
                        
                        
                           за армировка.
                        
                     
            
               При пътища, ж.п. линии, фундаменти и стени, дренажни мрежи, контрол на ерозията, резервоари и язовири, канали, тунели и подземни конструкции, депониране или задържане на течни отпадъци, за съхраняване на твърди отпадъци или депониране на отпадъци
            
            
               -
            
            
               2+ (1)
               
            
         Спецификацията за системата трябва да е такава, че да може да се изпълни дори когато не е необходимо експлоатационните качества да се определят за някоя характеристика, тъй като поне една държава-членка няма никакво правно изискване за такава характеристика (Виж член 2, параграф 1 от Директива 89/106/ЕИО, а когато е уместно, клауза 1.2.3 на тълкувателните документи). В тези случаи, проверката на такава характеристика не трябва да се налага на производителя, ако той не иска да декларира експлоатационните качества на продукта в тази насока.
   ГРУПА ПРОДУКТИ
   ПРОДУКТИ ОТ ГЕОТЕКСТИЛ (2/2)
   
      Системи за удостоверяване на съответствие
   
   За изредените по-долу продукти и тяхното предназначение, CEN/CENELEC се изисква да определят следната система(и) за удостоверяване на съответствието в съответните хармонизирани стандарти:
   
               Продукт(и)
            
            
               Предназначение
            
            
               Ниво(а) или клас(ове)
               (огнеустойчивост)
            
            
               Система(и) за удостоверяване на съответствие
            
         
               Геосинтетика (мембрани и текстил), геотекстил, геокомпозити, георешетки, геомембрани и геомрежи, използвани като:
               
                           —
                        
                        
                           като защитен пласт
                        
                     
            
               Във всички строежи
            
            
               -
            
            
               4 (2)
               
            
         Спецификацията за системата трябва да е такава, че да може да се изпълни дори когато не е необходимо експлоатационните качества да се определят за някоя характеристика, тъй като поне една държава-членка няма никакво правно изискване за такава характеристика (Виж член 2, параграф 1 от Директива 89/106/ЕИО, а когато е уместно, клауза 1.2.3 на тълкувателните документи). В тези случаи, проверката на такава характеристика не трябва да се налага на производителя, ако той не иска да декларира експлоатационните качества на продукта в тази насока.
   
      (1)  Система 2+: виж приложение III, раздел 2, точка (ii) от Директива 89/106/ЕИО, първа възможност, включително сертифициране на фабричния производствен контрол от упълномощен орган въз основа на неговия постоянен надзор, оценка и одобрение.
   
      (2)  Система 4: виж приложение III, раздел 2, точка (ii) от Директива 89/106/ЕИО, трета възможност.